b"\n_START_ARTICLE_\nBibliologia\n_START_PARAGRAPH_\nLa Bibliologia \xc3\xa9s la ci\xc3\xa8ncia que versa sobre els llibres en el seu sentit m\xc3\xa9s ampli._NEWLINE_L'estudi de la Bibliologia compr\xc3\xa8n el coneixement del llibre en tots els seus aspectes, des dels materials de qu\xc3\xa8 \xc3\xa9s format, fins a la impressi\xc3\xb3, la relligadura i la venda. S'ocupa tamb\xc3\xa9 de l'estudi de les biblioteques, de la seva hist\xc3\xb2ria i, en general, de tots els aspectes de la biblioteconomia._NEWLINE_El concepte de bibliologia, tal com s'ent\xc3\xa9n en l'actualitat, compren a una ci\xc3\xa8ncia on s'estructuren sistem\xc3\xa0ticament coneixements que fins ara s'havien estudiat de manera dispersa i deslligada, com ara en la bibliografia, la biblioteconomia, la hist\xc3\xb2ria i sociologia del llibre o les ci\xc3\xa8ncies de la comunicaci\xc3\xb3._NEWLINE_Sovint els termes bibliologia i bibliografia s'han conf\xc3\xb3s, doncs, les estructures d'ambdues ci\xc3\xa8ncies en la seva formulaci\xc3\xb3 m\xc3\xa9s \xc3\xa0mplia, engloben una s\xc3\xa8rie de components molt similars."